Bitka na Somme (1916)

Bitka na Somme bolo ozbrojené stretnutie počas prvej svetovej vojny, trvajúce od 1. júla do 18. novembra 1916 na oboch stranách rieky Somme vo Francúzsku. Zúčastnilo sa ho Francúzsko spolu s Veľkou Britániou, ktoré zaútočili proti Nemecku, ktoré zabralo pomerne veľkú časť severného Francúzska po útoku na Francúzsko v auguste 1914. 

Bitka pri rieke Somme bola jednou z najväčších bitiek prvej svetovej vojny, pričom do neskorej jesene v nej zahynulo viac ako 1 milión vojakov, čo ju robí aj jednu z najkrvavejších bitiek v histórii. Pri tejto bitke boli Britmi použité prvé tanky (Mark I). Zúčastnili sa jej aj vojaci britských domínií: Austrálie, Kanady, Indie, Newfoundlandu, Nového Zélandu a Južnej Afriky. Jedným z mnohých účastníkov bitky bol aj nadporučík britskej armády, spisovateľ J. R. R. Tolkien.

 Iné projekty 

Kategória:Bitky na západnom fronte prvej svetovej vojny
Kategória:Bitky Austrálie
Kategória:Bitky v 1916